Ο **Ντεσόν Λιρόι Τόμας** (Ιντιάνα ΗΠΑ, 29 Αυγούστου 1991) είναι Αμερικανός επαγγελματίας καλαθοσφαιριστής. Έχει ύψος 2,01 μ. και αγωνίζεται είτε ως σμολ φόργουορντ, είτε ως πάουερ φόργουορντ στην ισπανική Μπανταλόνα. Τη διετία 2018-20, αγωνίστηκε για τον Παναθηναϊκό.

Πρώτα χρόνια
------------

Ακόμη και ως νεαρός, οι προοπτικές του Τόμας στο μπάσκετ ήταν εμφανείς σε εκείνους που τον γνώριζαν. Ως μαθητής της 5ης τάξης στο Δημοτικό Σχολείο του Νόρθκρεστ στο Φορτ Γουέιν της Ιντιάνας, το ύψος του Τόμας είχε ξεπεράσει ήδη πολλούς από τους δασκάλους του. Στο Γυμνάσιο του Νόρθγουντ, ο Τόμας οδήγησε την ομάδα καλαθοσφαίρισης του σχολείου σε σχολικά πρωταθλήματα καλαθοσφαίρισης του Φορτ Γουέιν. Ξεκίνησε το μπάσκετ από τους Μπίσοπ Λούερς του Φορτ Γουέιν Χάι Σκουλ. Στα κολεγιακά του χρόνια βρέθηκε στο πανεπιστήμιο του Οχάιο, ενώ το 2013 επιλέχθηκε στη θέση 58 του NBA draft από τους Σαν Αντόνιο Σπερς. Την τελευταία του χρονιά στο κολέγιο μέτρησε 19.8 πόντους και 6 ριμπάουντ κατά μέσο όρο ανά αγώνα.

Συλλογική σταδιοδρομία
----------------------

Ακολούθησε η ευρωπαϊκή του περιπέτεια με πρώτο του σταθμό τη γαλλική Ναντέρ και δεύτερο την Μπαρτσελόνα του Τσάβι Πασκουάλ.

Το 2015 επέστρεψε στις ΗΠΑ και στους Όστιν Σπερς, τη θυγατρική ομάδα των Σαν Αντόνιο Σπερς μετρώντας 15.4 πόντους και 6 ριμπάουντ κατά μέσο όρο ανά ματς.

Το 2016 επανήλθε στην Ευρώπη για λογαριασμό της Αναντολού Εφές, όπου αγωνίστηκε για μια σεζόν, πριν πάρει μεταγραφή για τη Μακάμπι Τελ Αβίβ. Τη σεζόν 2017-2018 με τη φανέλα της ομάδας του λαού, ο Αμερικανός φόργουορντ είχε 11.5 πόντους (45.5% δίποντα, 42.5% τρίποντα, 68.9% βολές), 3.3 ριμπάουντ και 1.2 ασίστ ανά παιχνίδι στην Ευρωλίγκα. Επίσης, κατέκτησε το πρωτάθλημα του Ισραήλ, έχοντας 11.7 πόντους και 3.8 ριμπάουντ κατά μέσο όρο ανά αγώνα. Στις 10 Ιουλίου 2018, η Μακάμπι Τελ Αβίβ αποδέσμευσε τον ΝτεΣόν Τόμας χρησιμοποιώντας σχετικό όρο στο συμβόλαιο που υπήρχε.

Στις 30 Ιουλίου του 2018 υπέγραψε μονοετές συμβόλαιο συνεργασίας με τον Παναθηναϊκό. Τον Φλεβάρη του 2019 κατέκτησε το Κύπελλο Ελλάδας, κόντρα στον ΠΑΟΚ με 79-73, με τον ίδιο να κάνει νταμπλ-νταμπλ (12 πόντοι, 10 ριμπάουντ). Τον Ιούνιο του 2019 κατέκτησε το πρωτάθλημα με τα πράσινα, νικώντας στη σειρά των τελικών τον Προμηθέα Πατρών με 3-0. Στις 2 Ιουλίου 2019, ανανέωσε το συμβόλαιό του για δυο ακόμα χρόνια. Με τον Παναθηναϊκό πραγματοποίησε πολύ καλές εμφανίσεις στη σεζόν 2019/20, έχοντας στην Ευρωλίγκα κατά μ.ο 13.9 πόντους με 56.6% στα δίποντα, 35.9% στα τρίποντα, 78% στις βολές, 4.4 ριμπάουντ, 1 ασίστ και 1 κλέψιμο, με την αξιολόγηση του να είναι στο 13.9. Έπειτα από δύο χρόνια στο ΟΑΚΑ, ο ΝτεΣόν Τόμας έχοντας μείνει για πρώτη φορά στην Ευρώπη και δεύτερη σεζόν στην ίδια ομάδα, αποτέλεσε παρελθόν για τον Παναθηναϊκό.

Την 1η Αυγούστου 2020, συμφώνησε να συνεχίσει την καριέρα του στην ιαπωνική Άλβαρκ Τόκιο. Με την ομάδα είχε στο Πρωτάθλημα Ιαπωνίας σε 45 αγώνες, 16.6 πόντους, 4.7 ριμπάουντ, 1.7 ασίστ και 1.1 λάθη ανά 24.8 λεπτά συμμετοχής κατά μέσο όρο. Παράλληλα σούταρε με 51% εντός παιδιάς, 41% στα τρίποντα και 78% στις βολές. Τον Ιούνιο του 2021, αποχώρησε από την Άλβαρακ Τόκιο.

Στις 10 Αυγούστου 2021, ανακοινώθηκε από την Μπάγερν Μονάχου. Τη σεζόν 2021-22, σε 36 αγώνες στην Ευρωλίγκα είχε 9.6 πόντους, 3.2 ριμπάουντ, 0.8 ασίστ και 7.9 PIR κατά μέσο όρο, φτάνοντας μέχρι τα προημιτελικά της διοργάνωσης. Στη Γερμανία δεν κατάφερε να κερδίσει κάποιο τρόπαιο.

Στις 29 Ιουλίου 2022, ανακοινώθηκε από την Αρμάνι Μιλάνο. Στις 23 Ιουνίου 2023, κατέκτησε για πρώτη φορά το Πρωτάθλημα Ιταλίας, νικώντας την Βίρτους Μπολόνια με 4-3 στη σειρά των τελικών. Τη σεζόν 2022-23, είχε 8.3 πόντους και 3.4 ριμπάουντ μέσο όρο σε 17 λεπτά συμμετοχής στο ιταλικό πρωτάθλημα και 4.2 πόντους και 1.3 ριμπάουντ μέσο όρο σε 10 λεπτά συμμετοχής στην Ευρωλίγκα. Στις 4 Ιουλίου 2023, αποτέλεσε παρελθόν για την Μιλάνο.

Στις 19 Ιουλίου 2023, ανακοινώθηκε από την Μπανταλόνα.

Τίτλοι
------

Ο Τόμας στο Λύκειο
### Συλλογικοί

#### Ναντέρ

* Κύπελλο Γαλλίας: (2014)

#### Μακάμπι Τελ Αβίβ

* Κύπελλο Ισραήλ: (2017)
* Πρωτάθλημα Ισραήλ: (2018)

#### Παναθηναϊκός

* 2x Πρωτάθλημα Ελλάδας: (2019, 2020)
* Κύπελλο Ελλάδας: (2019)

#### Αρμάνι Μιλάνο

* Πρωτάθλημα Ιταλίας: (2023)

### Ατομικοί

* Ελληνικό All-Star Game: (2020)
* Καλύτερη πεντάδα στο Πρωτάθλημα Γερμανίας: (2022)

Παραπομπές
----------

1. ↑  «City bids fond farewell to Deshaun Thomas». Frost Illustrated. 16 Ιουνίου 2010. Αρχειοθετήθηκε από το πρωτότυπο στις 16 Φεβρουαρίου 2013. Ανακτήθηκε στις 23 Ιανουαρίου 2013.
2. ↑  «Finally feeling right at home». The Journal Gazette. 18 Νοεμβρίου 2009. Αρχειοθετήθηκε από το πρωτότυπο στις 4 Νοεμβρίου 2013. Ανακτήθηκε στις 23 Ιανουαρίου 2013.
3. ↑  «Saints get final word against Knights». The Journal Gazette. 9 Ιανουαρίου 2010. Αρχειοθετήθηκε από το πρωτότυπο στις 4 Νοεμβρίου 2013. Ανακτήθηκε στις 23 Ιανουαρίου 2013.
4. ↑  «Spurs selects Livio Jean-Charles and Deshaun Thomas in 2013 NBA Draft». *San Antonio Spurs* (στα Αγγλικά). Ανακτήθηκε στις 16 Ιανουαρίου 2019.
5. ↑  «Nanterre officially sign Spurs draftee DeShaun Thomas». *web.archive.org*. 19 Αυγούστου 2013. Αρχειοθετήθηκε από το πρωτότυπο στις 19 Αυγούστου 2013. Ανακτήθηκε στις 16 Ιανουαρίου 2019. CS1 maint: Unfit url (link)
6. ↑  «Barcelona adds forward Thomas». *Welcome to EUROLEAGUE BASKETBALL* (στα Αγγλικά). Ανακτήθηκε στις 16 Ιανουαρίου 2019.
7. ↑  «AUSTIN SPURS ANNOUNCE 2015 RETURNING PLAYERS AND TRAINING CAMP INVITEES». *Austin Spurs* (στα Αγγλικά). Αρχειοθετήθηκε από το πρωτότυπο στις 12 Ιουνίου 2018. Ανακτήθηκε στις 16 Ιανουαρίου 2019.
8. ↑  «Anadolu Efes inks forward Thomas». *Welcome to 7DAYS EuroCup* (στα Αγγλικά). Ανακτήθηκε στις 16 Ιανουαρίου 2019.
9. ↑  «Maccabi Tel Aviv officially signs DeShaun Thomas». *Eurohoops* (στα Αγγλικά). 17 Ιουλίου 2017. Ανακτήθηκε στις 16 Ιανουαρίου 2019.
10. ↑  «Τέλος ο Τόμας από τη Μακάμπι Τελ Αβίβ». *www.gazzetta.gr*. Ανακτήθηκε στις 1 Ιουλίου 2020.
11. ↑  «Ανακοίνωσε ΝτεΣόν Τόμας ο Παναθηναϊκός». *www.sport24.gr*. Ανακτήθηκε στις 16 Ιανουαρίου 2019.
12. ↑  «Παναθηναϊκός ΟΠΑΠ – Προμηθέας Πάτρας 111-77: Ισόβιος πρωταθλητής με showtime! (vid)». *www.gazzetta.gr*. Ανακτήθηκε στις 11 Ιουλίου 2019.
13. ↑  Ιουλ. 2019 11:36, Επιμέλεια: Αλέξανδρος Τρίγκας Δημοσίευση: 02. «Παναθηναϊκός: Ο Τόμας υπέγραψε για δύο ακόμη χρόνια». *www.sport24.gr* (στα Αγγλικά). Ανακτήθηκε στις 11 Ιουλίου 2019.
14. ↑  «Τόμας: "Μαγική" σεζόν με τον Παναθηναϊκό (video)». *Eurohoops*. 30 Μαρτίου 2020. Ανακτήθηκε στις 31 Μαΐου 2020.
15. ↑  «ΝτεΣόν Τόμας: ΕΠΙΣΗΜΑ στην Ιαπωνία». *Eurohoops*. 1 Αυγούστου 2020. Ανακτήθηκε στις 1 Αυγούστου 2020.
16. ↑  ««Ψάχνεται» και ο Ντεσόν Τόμας (pic) | Gazzetta». *www.gazzetta.gr*. Ανακτήθηκε στις 21 Ιουνίου 2021.
17. ↑  «Aνακοίνωσε τον ΝτεΣόν Τόμας η Μπάγερν (pic)». *SDNA*. 10 Αυγούστου 2021. Ανακτήθηκε στις 10 Αυγούστου 2021.
18. ↑  «ΝτεΣόν Τόμας: Και επίσημα στην Αρμάνι!». *Eurohoops*. 29 Ιουλίου 2022. Ανακτήθηκε στις 29 Ιουλίου 2022.
19. ↑  «Αρμάνι: Αφεντικό στην Ιταλία, νικώντας στο Game 7 τη Βίρτους για το back-to-back! (videos)». *Eurohoops*. 23 Ιουνίου 2023. Ανακτήθηκε στις 23 Ιουνίου 2023.
20. ↑  «Τέλος και ο Ντεσόν Τόμας από την Αρμάνι». *www.sport24.gr*. Ανακτήθηκε στις 4 Ιουλίου 2023.
21. ↑  «Μπανταλόνα: Ανακοίνωσε και Ντεσόν Τόμας (photo)». *Eurohoops*. 19 Ιουλίου 2023. Ανακτήθηκε στις 19 Ιουλίου 2023.